wickkiey/tamil-wikipedia-chunked huggingface dataset:
# சக்தன் தம்புரான் அரண்மனை

## வரலாறு

சக்தன் தம்புரான் அரண்மனை ஒரு காலத்தில் கொச்சியின் ஆளும் வம்சமான பெரும்படப்பு சொரூபத்தை சேர்ந்தது. கி.பி 1790 மற்றும் 1805 க்கு இடையில் கொச்சியை ஆண்ட மன்னர் இராம வர்மா சக்தி தம்புரானின் அதிகார மையமாக இது இருந்தது. இவரது ஆட்சி கொச்சின் வம்சத்தின் பொற்காலமாக கருதப்பட்டது. இந்த அரண்மனை திருச்சூரில் வடக்குநாதன் கோயிலுக்கு அருகில் உள்ளது. திரிச்சூர் பூரம் திருவிழா, மே மாதத்தில் நடைபெறும் வருடாந்திர திருவிழாவான பரமேக்காவு பகவதி கோயில் மற்றும் திருவம்பாடி கிருட்டிணன் கோயில் ஆகியவற்றை பிரதிநிதித்துவப்படுத்தும் வகையில் வடக்குநாதன் கோயிலுக்கு முன்னால் யானைகள் அணிவகுத்து தாளம், முரசு, பட்டாசு போன்றவற்றைக் கொண்டு நடத்தப்படுகின்றன. இந்த அரண்மனை ஒரு காலத்தில் வடக்கெச்சிரா கோவிலகம் என்றும் அழைக்கப்பட்டது. மன்னர் இராம வர்மா சக்தி தம்புரான் அதை தற்போதைய வடிவத்தில் புதுப்பித்தார். திப்பு சுல்தானின் இராணுவத்தின் வருகை போன்ற சில முக்கியமான நிகழ்வுகளின் வரலாற்று எச்சங்களை அரண்மனை அதனுடன் கொண்டுள்ளது. இங்கு வசிக்கும் அரச குடும்பத்தின் கடைசி உறுப்பினர் சோவரயில் தீப்பேட்டா வல்லிய தம்புரானின் கொள்ளுப்பேரன் இராம வர்மா பரதன் தம்புரான் ஆவார். அரண்மனை வளாகத்தில் மிகவும் பழமையான சர்ப்பகாவு (புனித பாம்பு தோப்பு) ஒன்று உள்ளது.
# சக்தன் தம்புரான் அரண்மனை

## சர்ப்ப தோப்பு

நாகராஜன் (பாம்புகளின் அரசன்) மற்றும் பிற பாம்பு தெய்வங்கள் போன்ற பாம்பு கடவுள்களை வணங்குவதற்காக கட்டப்பட்ட பாம்பு ஆலயம் சர்ப்ப தோப்பு அல்லது சர்ப்ப காவு ஆகும். இது அரச குடும்பத்திற்கு செழிப்பை ஏற்படுத்தும் என்று நம்பப்பட்டது. பாம்பு கடவுள்களைப் மகிழ்வூட்ட அவ்வப்போது பிரார்த்தனை செய்யவும் பாம்புகளுக்கு பால் ஊற்றும் சடங்கு நேரங்களில் தவிர, இந்த இடங்களில் மனிதர் செல்வது இல்லை.  
இந்த பாம்பு தோப்பின் பாம்பு தெய்வங்கள் நாகராஜன், நாகயக்சி ஆகும். இவை அரண்மனை தோட்டத்தில் அமைந்துள்ளன. இவை ஏழிலைப்பாலை மரத்தின் கீழ் காணப்படுகின்றன.  
சக்தன் அரண்மனையின் தெற்குப் பகுதியில் அமைந்துள்ள பாரம்பரிய தோட்டம், கேரளாவின் சில பாரம்பரிய தாவரங்களையும் மரங்களையும் காட்சிப்படுத்தவும் பாதுகாக்கவும் சமீபத்தில் அமைக்கப்பட்டது. அரண்மனையின் வடகிழக்கு பகுதியில் அமைந்துள்ள தொல்பொருள் தோட்டத்தில், திருச்சூரின் புறநகரில் இருந்து மீட்கப்பட்ட கற்காலத்தின் சேகரிப்புகள் உள்ளன.
# சங்கிலியன் சிலை

சங்கிலியன் சிலை தமிழ் தியாகி மற்றும் யாழ்ப்பாண இராச்சியத்தின் கடைசி மன்னரான இரண்டாம் சங்கிலிக்கு அர்ப்பணிக்கப்பட்டது. இந்த சிலை யாழ்ப்பாண நகரத்தின் அடையாளமாக பார்க்கப்படுகிறது. சங்கிலியன் சிலை 1974 இல் நல்லூர் முத்திரை சந்திப்பில் கட்டப்பட்டுள்ளது. இச்சிலையை சிற்பி செல்லையா சிவப்பிரகாசம் என்பவர் செதுக்கினார். அரசியல் நோக்கங்களால் இந்த சிலை அழிக்கப்பட்டு மீண்டும் கட்டப்பட்டதாக தமிழ் குழுக்கள் நம்புகின்றன. இந்தச் செயலால் சிலையின் வரலாற்று அழகு அழிக்கப்பட்டது எனவும், புதிய சிலைக்கு முன்னாள் சிலையின் வீர அம்சங்கள் இல்லை என்றும் அவர்கள் விமர்சிக்கிறார்கள். சங்கிலியின் கையில் இருந்த வாள் அரசாங்கத்தால் அகற்றப்பட்டு வேறொரு வடிவத்தில் இப்போதுள்ள நிலையில் மீண்டும் நிறுவப்பட்டது. இந்திய சிற்பி கலிகைப்பெருமாள் புருசோத்தமன் என்பவர் தலைமையில் உருவாக்கப்பட்டு 2011 ஆகத்து 3 அன்று மீண்டும் திறந்து வைக்கப்பட்டது. அப்போதைய யாழ்ப்பாண நகரத் தந்தை ஆல்பிரட் துரையப்பாவால் திறந்து வைக்கப்பட்டது. இந்த நிகழ்ச்சியில் யாழ்ப்பாண நகர தந்தை திருமதி. யோகேஸ்வரி பட்குனராஜா மற்றும் அமைச்சர் டக்ளஸ் தேவானந்தா ஆகியோர் கலந்து கொண்டனர்.
# சங்கிலியன் சிலை

## வரலாறு

### முதலாம் சங்கிலி

யாழ்ப்பாண அரசை போர்த்துக்கேயர் வெற்றி கொண்ட நிகழ்வானது 1505 இல் இலங்கையின் தென்மேற்கில் போட்டியாகவிருந்த கோட்டை இராச்சியத்தில் போர்த்துக்கேய வாணிபர்கள் வந்த பின் இடம்பெற்றது. ஆரம்பத்தில் முதலாம் சங்கிலி போன்ற பல மன்னர்கள் உள்ளூர் மக்களை கத்தோலிக்க சமயத்திற்கு போர்த்துக்கேயர் மதம் மாற்றியபோது எதிர்த்தனர். ஆயினும் மெதுவாக அவர்களுடன் சமாதானம் செய்து கொண்டனர்.  
1591 காலப்பகுதியில் யாழ்ப்பாண அரசன் எதிர்மன்னசிங்கம் போர்த்துக்கேயரால் நியமிக்கப்பட்டார். ஆயினும், அவர் பெயரவில் ஓர் போர்த்துக்கோய வாடிக்கையாளராகயிருந்து, சமய பரப்புதல் நடவடிக்கையை தடுத்து, தென் இந்தியாவிலிருந்து இராணுவ உதவியை நாடியபோது உள்ளக கண்டி இராச்சியத்திற்கு உதவினார். இறுதியாக, அதிகாரத்தை பறித்தெடுத்த இரண்டாம் சங்கிலி போர்த்துக்கேய மேலாண்மையை எதிர்த்தாலும் 1619 இல் பிலிப்பே டி ஒலிவேரா என்பவரால் அகற்றப்பட்டு, தூக்கிலிடப்பட்டார். அதன் பின்னர் வந்த போர்த்துக்கேய ஆட்சி, கத்தோலிக்கத்திற்கு மக்கள் மதமாற்றப்பட வழி ஏற்படுத்தியது. மேலும், அதிக வரியினால் சனத்தொகை குறைவடைந்து, அதிகளவான மக்கள் முன்னைய அரசுகளின் மையப்பகுதிகளுக்கு ஓடிச் செல்லச் செய்தது.
# சங்கிலியன் சிலை

## வரலாறு

### இரண்டாம் சங்கிலி

1617 இல் எதிர்மன்னசிங்கத்தின் இறப்புடன், இரண்டாம் சங்கிலி, அரசனால் பரிந்துரைக்கப்பட்டவரைக் கொன்றுவிட்டு, அரியணையில் அமர்ந்தான். இரண்டாம் சங்கிலியின் செயலை போர்த்துக்கேயர் ஏற்றுக் கொள்ளாததால், படை உதவியை தஞ்சை நாயக்கர்கள் மூலம் பெற்றதுடன் நெடுந்தீவு பகுதியில் மலபாரிலிருந்து வரவழைக்கப்பட்ட தனியார் கப்பல் படையையும் முகாமிடச் அனுமதியளித்தான். இதனால் பாக்கு நீரிணை ஊடான போர்த்துக்கேயரின் கப்பல் போக்குவரத்திற்கு பாதகத்தை ஏற்படுத்தியது.
# செறுதோணி அணைக்கட்டு

**செறுதோணி அணை** (Cheruthoni Dam) இந்தியாவில், கேரள மாநிலத்தில், இடுக்கி மாவட்டத்தில் கட்டப்பட்டுள்ள 138 மீட்டர் உயரமான கான்கிரீட் அணையாகும். இந்த அணை இடுக்கி நீர்மின் திட்டத்திற்காக இடுக்கி மற்றும் குலமாவு ஆகியவற்றோடு மற்றொரு பகுதியாக கட்டப்பட்டது. இத்திட்டம் கனேடிய நிதி உதவியுடன் முடிக்கப்பட்டது. கனடா அரசு நீண்ட கால கடன்கள் மற்றும் மானியங்களுடன் இந்த திட்டத்திற்கு உதவியது. கனடாவின் எஸ்.என்.சி.ஐ.என்.சி. நிறுவன பொறியாளர்கள் திட்டப் பொறியாளர்களுக்கு ஆலோசனை மற்றும் உதவி செய்து வந்தனர்.  
இடுக்கி, செருதோனி மற்றும் குலமாவு ஆகிய இந்த மூன்று அணைகளால் அடைத்து வைக்கப்பட்ட நீர் 60 சதுர கிலோமீட்டருக்கும் மேற்பட்ட பரப்பளவில், சராசரி கடல் மட்டத்திற்கு மேல் 2300 மீட்டர் உயரத்தில் ஒற்றை நீர்த்தேக்கத்தை உருவாக்கியுள்ளது. இடுக்கி அணை என்பது பெரியார் ஆற்றின் குறுக்கே இரண்டு கிரானைட் மலைகளுக்கு இடையில் ஒரு குறுகிய பள்ளத்தாக்கில் கட்டப்பட்ட இரட்டை வளைவுகளைக் கொண்ட அணை ஆகும். இது ஆசியாவின் மிக உயரமான இரட்டை வளைவு கமான் அணை ஆகும். செருதோணி அணைக்கட்டு&nbsp;இடுக்கி அணைக்கு மேற்கே 1 கிலோ மீட்டர் தொலைவில் அமைந்துள்ளது. இடுக்கி நீர்த்தேக்கத்தின் கசிந்து வரும் நீரானது செருதோணி அணையில் சேகரமாகிறது. குலமாவு அணையானது கிலிவாலி என்றழைக்கப்படும் சிற்றாற்றின் வழியாக நீர் தப்பி விடுவதைத் தடுக்க இடுக்கி கமான் அணையிலிருந்து மேற்கில் 30 கிலோ மீட்டர் தொலைவில் கட்டப்பட்ட அணையாகும். இது 100 மீட்டர் உயரமுள்ள கல்கட்டு எடை ஈர்ப்பு அணை ஆகும். இந்த செருதோணி அணை, இடுக்கி வளைவு அணை மற்றும் குலமாவு அணை ஆகியவற்றின் கட்டுமானம் 60 சதுர கிலோ மீட்டர் பரப்பளவிற்கான செயற்கை ஏரியை உருவாக்கியுள்ளது. மேலும், இங்கு சேமிக்கப்பட்ட நீரைப் பயன்படுத்தி, மூலமட்டம் மின் நிலையத்தில் மின்சார உற்பத்திக்கு பயன்படுத்தப்படுகிறது. மூலமட்டத்தில் உள்ள மின்நிலையம் இந்தியாவின் மிகப்பெரிய நிலத்தடி மின் நிலையமாகும். மேலும் இங்குள்ள அழுத்த உந்து தண்டானது நாட்டிலேயே மிகப்பெரியது ஆகும். செருதோணி கேரளாவின் மிகப்பெரிய மற்றும் மிக உயர்ந்த கல்கட்டு எட ஈர்ப்பு அணை ஆகும். இடுக்கி நீர்த்தேக்கத்தில் நீர் சேமிப்பு 1973 ஆம் ஆண்டு பிப்ரவரியில் தொடங்கியது. மூலமட்டம் மின் நிலையம் 1976 ஆம் ஆண்டு பிப்ரவரியில் பிரதமர் இந்திரா காந்தியால் பயன்பாட்டுக்கு கொண்டு வரப்பட்டது.
# செறுதோணி அணைக்கட்டு

## வெளியீடுகள்

மொத்தத்தில் மூன்று முறை, செருதோனியின் வெள்ள வாயில்கள் திறக்கப்பட வேண்டியிருந்தது; 1981 மற்றும் 1992 ஆம் ஆண்டின் வடகிழக்கு பருவமழையின் போது (அக்டோபர் முதல் டிசம்பர் வரை) இரண்டு முறை மற்றும் 2018 கேரள வெள்ளத்தின் போது ஒரு முறை. முதல் முறையாக 1981 ஆம் ஆண்டிலும் (அக்டோபர் 29 முதல் நவம்பர் 13 வரை அடைப்புப் பலகைகள் மீண்டும் மீண்டும் திறக்கப்பட்டன), இரண்டாவது முறையாக 1992 ஆம் ஆண்டிலும் (அவை அக்டோபர் 12 முதல் 23 வரை 12 நாட்கள் திறந்திருந்தன) மற்றும் சமீபத்தில் பெரும் வெள்ளத்தின் போதும் (2018 ஆகஸ்ட் 9 முதல் 2018 செப்டம்பர் 7 வரை அனைத்து 5 அடைப்புப் பலகைகளும் திறக்கப்பட்டன) திறக்கப்பட்டிருந்தன.
# சேமி உட்ஸ்

**சாமுவேல் மோசஸ் ஜேம்ஸ் உட்ஸ்** (Samuel Moses James Woods 13 ஏப்ரல் 1867 - 30 ஏப்ரல் 1931) ஓர் ஆஸ்திரேலிய வீரர் ஆவார். இவர் ஆத்திரேலியத் துடுப்பாட்ட அணி மற்றும் இங்கிலாந்து துடுப்பாட்ட அணி ஆகிய இரண்டு அணிகளுக்காவும் தேர்வுத் துடுப்பாட்டப் போட்டிகளில் விளையாடியுள்ளார்.ரக்பி யூனியனில் இங்கிலாந்து அணிக்காக பதின்மூன்று முறை விளையாடியுள்ளார். இதில் ஐந்து முறை தலைவராக இருந்தார். இவர் இங்கிலாந்தில் கால்பந்து மற்றும் வளைதடிப் பந்தாட்டம் ஆகிய இரண்டிலும் மாவட்ட அளவிலான போட்டிகளில் விளையாடினார். துடுப்பாட்டத்தினை முதன்மையாகக் கொண்ட இவர் இருபத்தி நான்கு ஆண்டு வாழ்க்கையில் நானூறு முதல் தரத் துடுப்பாட்டப் போட்டிகளில் விளையாடினார். இந்த போட்டிகளில் பெரும்பாலானவை 1894 முதல் 1906 வரை இவர் தலைவராக இருந்த சோமர்செட் துடுப்பாட்ட அணிக்காக விளையாடினார்.
# சேமி உட்ஸ்

## இங்கிலாந்தில் கல்வி

இவருக்கு 16 வயதாக இருந்தபோது, உட்ஸின் தந்தை இவரையும் இவரது தம்பி ஹாரிஸையும் இங்கிலாந்தில் கல்வியை கற்பதற்காக அனுப்ப முடிவு செய்தார். பள்ளியில் இருந்தபோது, வூட்ஸ் நகர துடுப்பாட்ட சங்கத்தில் விளையாடினார், மேலும் அந்த ஆண்டின் முடிவில் வெளியிடப்பட்ட மட்டையாட்ட சராசரிகளில் ஏழாவது இடத்தில் இருந்தார். அதில் அதிகபட்சமாக இறுதிவரை ஆட்டமிழக்காமல் 42 ஓட்டங்கள் எடுத்தார் . ஆகஸ்ட் 1884 ஆம் ஆண்டில் இவர் பிரைட்டன் கல்லூரியில் சேர்ந்தார். மேலும் இரண்டு துடுப்பாட்டப் போட்டிகளில் விளையாடிய பிறகு, கால்பந்து போட்டிகள் தொடங்கியது. கோடை காலத்தில் துடுப்பாட்டம் மற்றும் குளிர்காலத்தில் ரக்பி கால்பந்தினை விளையாடினார். சில வாரங்களுக்குப் பிறகு, இவர் பள்ளி மற்றும் சசெக்ஸ் கவுண்டி கால்பந்து அணி ஆகிய இரண்டிற்கும் கோல் காப்பாளராக விளையாடினார் .
# சேமி உட்ஸ்

## இங்கிலாந்தில் கல்வி

### தேர்வுத் துடுப்பாட்டப் போட்டி

1888 ஆம் ஆண்டில், ஆறாவது ஆஸ்திரேலிய அணி மூன்று தேர்வுத் துடுப்பாட்டப் போட்டி மற்றும் 30 க்கும் மேற்பட்ட முதல் தரத் துடுப்பாட்டப் போட்டிகளில் பங்கேற்க இங்கிலாந்து சென்றது. இந்த அணி ஒப்பீட்டளவில் பலவீனமானதாகக் கருதப்பட்டது, குறிப்பாக மட்டயாட்டத்தில், அதில் தேர்வாகியிருந்த நான்கு வீரர்களுக்கு மட்டுமே இங்கிலாந்தின் மைதானங்கள் குறித்த முன் அனுபவம் இருந்தது. ஹேரி அல்தாம் இந்த அணி ஆஸ்திரேலியாவை விட்டு வெளியேறுவதை விமர்சித்தனர்.".ஜார்ஜ் கிஃபென் மற்றும் ஹாரி மோசஸ் ஆகியோரிடம் டபிள்யூ. ஜி. கிரேஸ் தனது அதிருப்தியினை வெளிப்படுத்தினார். இவர் ஆஸ்திரேலியாவின் சிறந்த வீரர்கள் இந்த அணியுடன் பயணம் செய்யவில்லை, மேலும் இவர்கள் ஃப்ரெட் ஸ்போஃபோர்த்தினைப் பந்துவீச்சில் தேர்வு செய்யவில்லை எனக் குறிப்பிட்டார். சுற்றுப்பயணத்தின் போது சிட்னியைச் சேர்ந்த பன்முக வீரரான சமி ஜோன்ஸ், பெரியம்மை நோயால் பாதிக்கப்பட்டார், மற்றும் ஆஸ்திரேலியர்கள் பதின்மூன்று பேர் கொண்ட அணியைக் கொண்டிருந்ததால், வூட்ஸ் அந்த அணியில் அழைக்கப்பட்டார்.
# சேமி உட்ஸ்

## பிற்கால வாழ்வு

இவரது துடுப்பாட்டத்தில் இருந்து ஓய்வு பெற்று நீண்ட காலத்திற்குப் பிறகும் இவர் சோமர்செட்டில் மிகவும் பிரபலமான மற்றும் நன்கு அறியப்பட்ட நபராக இருந்தார். இவர் இறந்தபோது, டவுன்டன் துக்க நிலையில் இருந்தார். ஆர்.சி. ராபர்ட்சன்-கிளாஸ்கோ இவரைப் பற்றி : "நீங்கள் டவுண்டனைத் தெரிந்து கொள்ள விரும்பினால், ஒரு கோடை காலையில் போட்டிக்கு முன்பாக சாம் உட்ஸுடன் மைதானத்தைச் சுற்றி நடக்கவும். சாம், சோமர்செட்டின் காட்பாதர் ஆவார். "என எழுதினார்
# பட்டணம் (கேரள ஊர்)

**பட்டணம்** (Pattanam) அல்லது **பச்சணம்** என்பது தென்னிந்திய மாநிலமான கேரளாவில் உள்ள எர்ணாகுளம் மாவட்டத்தில் அமைந்துள்ள ஒரு கிராமமாகும். இது வடக்கு பரவூருக்கு வடக்கே 2 கி.மீ தொலைவிலும், சேந்தமங்கலத்தின் கிழக்கே 6 கி.மீ தொலைவிலும், கொச்சிக்கு (கொச்சின்) வடக்கே 25 கி.மீ தொலைவில் அமைந்துள்ளது.  
அண்மைய தொல்பொருள் அகழ்வாராய்ச்சிகளின்படி, பட்டணம் முதன்முதலில் கி.மு 1000 ல் ஒரு பழங்குடி மக்களால் ஆக்கிரமிக்கப்பட்டு கி.பி 10 ஆம் நூற்றாண்டு வரை தொடர்ந்து செயல்பட்டு வந்ததாக தெரிகிறது.
# பட்டணம் (கேரள ஊர்)

## வரலாறு

கஞ்சிரப்புழா ஆற்றின் ஒரு கிளை, கஞ்சிரப்புழா தோடு (கஞ்சிரப்புழா கால்வாய்) என்று அழைக்கப்படுகிறது. இது பட்டணத்திற்கு அருகில் ஓடுகிறது. செயற்கைக்கோள் படங்கள், தெளிவான புவியியல் சான்றுகள், பட்டணத்தின் பழைய பெயர் பச்சணம் என்று சுட்டிக்காட்டிகிறது. மேலும், பட்டணத்தில் வசிப்பவர்கள் தரையில் தோண்டும்போது அதிக அளவில் உடைந்த மட்பாண்டத் துண்டுகள் மற்றும் பழங்கால எரிக்கப்பட்ட செங்கற்களைக் கண்டுபிடித்தனர். பட்டணத்தின் பழைய பெயர் பஷ்ணம் என்பதாகும் பட்டணத்தின் சந்திப்பு பஷ்ணம் காவலம் என்று அழைக்கப்படுகிறது.
# பட்டணம் (கேரள ஊர்)

## தொல்பொருள் அகழ்வாராய்ச்சி

பட்டணத்தில் தொல்பொருள் ஆராய்ச்சிக்கான தளம் (10 ° 09.434'N; 76 ° 12.587'E) சுமார் 45 ஹெக்டேர் பரப்பளவைக் கொண்டுள்ளது. வசிப்பிட நடவடிக்கைகள் காரணமாக இது ஒரு "தொந்தரவு" தளம்; மணல் குவாரி காரணமாக சில பகுதிகள் ஓரளவு அழிக்கப்பட்டன. கிமு 1000 இல் இந்த இடம் முதன்முதலில் பழங்குடி மக்களால் ஆக்கிரமிக்கப்பட்டு கி.பி 10 ஆம் நூற்றாண்டு வரை தொடர்ந்து செயல்பட்டு வந்ததாக தெரிகிறது. இரும்பு காலத்தின் அடுக்கு மற்றும் துறைமுகச் சூழல்களில் இருந்து மர மாதிரிகள் அவற்றின் பழங்காலத்தை கி.மு. முதல் மில்லினியம் என தீர்மானித்தன.  
2007 முதல் பட்டணத்தில் கேரள வரலாற்று ஆராய்ச்சிக்கான ஆனையம் மேற்கொண்ட பல ஒழுங்கு மற்றும் பல பருவகால தொல்பொருள் ஆராய்ச்சி கேரள தொல்பொருள் வரலாற்றில் ஒரு முன்னோடி முயற்சியாகும். தெற்காசிய ஆய்வுகளுக்கான பிரித்தன் அமைப்பு சமீபத்தில் பட்டணத்தை அடிப்படையாகக் கொண்ட ஒரு சர்வதேச ஆய்வுக் குழுவை அமைப்பதற்கான அங்கீகாரத்தை வழங்கியது.  
சதுர செப்பு நாணயங்கள் (ஒரு பக்கத்தில் ஒரு யானை மற்றும் மறுபுறம் வில் மற்றும் அம்புகள்) இந்த இடத்தில் காணப்பட்டன. இந்த வகையான நாணயங்கள் கிறித்தவ சகாப்தத்தின் தொடக்கத்தில் வெளியிடப்பட்டன. அதே சமயம் பட்டணத்தில் கண்டுபிடிக்கப்பட்ட கலைப்பொருட்கள் குறிப்பாக உரோமில் இருந்து வந்தன என்பதற்கான ஆதாரங்கள் எதுவுமில்லை. இவை நேரடியாக இத்தாலியுடன் இணைக்கப்பட்டுள்ளன என்ற தகவலைப் பெறுவது அவசியம்.  
தோண்டிய தொல்பொருட்களில் சேர நாணயங்கள், ஆம்போரா பானைகள், களிமண் பானைகள், விலைகுறைந்த கற்களால் ஆன ஆபரணங்கள், கல் மற்றும் கண்ணாடி மணிகள் ஆகியவை பெரிய அளவில் உள்ளன. எரிந்த செங்கற்களால் செய்யப்பட்ட செங்கல் கட்டமைப்புகளின் எச்சங்களும் இங்கு காணப்படுகின்றன. காட்டு பலா (அஞ்சிலி) மரத்தின் தண்டுகளிலிருந்து தயாரிக்கப்பட்ட ஆறு மீட்டர் அளவுள்ள படகு மற்றும் தேக்கு மரத்தால் செய்யப்பட்ட தடுப்புகள் மற்றும் ஒரு பெரிய அளவிலான தாவரவியல் எச்சங்கள் கொண்ட ஒரு துறைமுகச் சூழல் காணப்பட்டது.
# பட்டணம் (கேரள ஊர்)

## 2010இல் அகழ்வாராய்ச்சி

2010ல் அகழ்வாராய்ச்சி கண்டுபிடிப்புகளில் சிறிய அளவிலான தொல்பொருட்கள் - விலைமதிப்பு குறைந்த கற்கள் மற்றும் கண்ணாடி, பதக்கங்கள் அல்லது பதக்கங்கள் ஆபரணங்கள், நாணயங்கள், (முக்கியமாக ஆரம்பகால சேர நாணயங்கள், யானை, வில் மற்றும் அம்புகளின் அடையாளங்களுடன்) இரும்புப் பொருள்கள் அல்லது இரும்புப் பொருட்களின் துண்டுகள், தாமிரம், ஈயம் மற்றும் அரிதாக தங்கம், மற்றும் இந்திய மற்றும் வெளிநாட்டு மட்பாண்டங்களின் உடைந்த பகுதிகள் ஆகியன அடங்கும். பிராமி எழுத்துகளுடன் உடைந்த மட்பாண்டத்தின் விளிம்பு போன்றவைகளும் இருந்தன. பட்டணத்தில் முதல் சுடுமண்ணால் செய்யப்பட்ட மட்பாண்ட எழுத்துகள் இதுவாகும். ஆரம்பகால வரலாற்று காலத்தின் உள்ளூர் மட்பாண்டங்களின் மகத்தான அளவு, இது கிமு முதல் நூற்றாண்டுக்கும் கிபி நான்காம் நூற்றாண்டுக்கும் இடையில் தேதியிடப்பட்டுள்ளது. இது பட்டணத்தின் உச்ச செயல்பாட்டு நிலை என்பதைக் காட்டுகிறது.
# பட்டணம் (கேரள ஊர்)

## 2011இல் அகழ்வாராய்ச்சி

2011ல் பட்டணத்தில் நடந்த அகழ்வாராய்ச்சிகள் பண்டைய கேரளாவின் வாழ்க்கை மற்றும் காலங்களில் புதிய வெளிச்சத்தை வெளிப்படுத்துகின்றன. இந்த ஆண்டு கண்டுபிடிப்புகள் இரும்பு மற்றும் செப்பு ஆணிகள், உரோமன் கண்ணாடி, சோழ நாணயங்கள், டெரகோட்டா மற்றும் விலைகுறைந்த கல் மணிகள் ஆகியவை அடங்கும்.
# பட்டணம் (கேரள ஊர்)

## தொல்லியல் மற்றும் விமர்சனம்

பட்டணத்தை முசிறித் துறைமுகமாக அடையாளம் காண இன்னும் நேரம் வரவில்லை என்று தமிழக மாநில தொல்லியல் துறையின் முன்னாள் இயக்குநர் ஆர்.நாகசாமி கருதுகிறார். ஒரு முடிவுக்கு வருவதற்கு முன்பு கொடுங்கல்லூரும் தோண்டப்பட வேண்டும். எந்தவொரு முடிவுக்கும் வருவதற்கு முன்பு தொல்பொருளியல் நிறைய சான்றுகள் தேவை என்கிறார். . புகழ்பெற்ற வரலாற்றாசிரியர் எம். ஜி. எஸ். நாராயணன், பட்டனம் முசிறி அல்ல என்றும், முசிறித் துறைமுகம் கொடுங்கல்லூர்தான் என்றும் கூறுகிறார். கொடுங்கல்லூரை ஆட்சி செய்து வந்த இரண்டாவது சேர வம்சத்தின் கி.பி 1000 ஆம் ஆண்டின் யூத செப்பு தகடு எழுத்துகள் கொடுங்கல்லூரை **முயிறிக்கோடு** என்று கூறுகின்றன. "முசிறிக்கோட்டு" என்பது முசிறின் மற்றொரு பெயராகும். கொடுங்கல்லூர்தான் முசிறி என்பதற்கு இதுவே தெளிவான சான்றாகும். எம். ஜி. எஸ் கேரளாவின் கொடுங்கல்லூர் அகழ்வாராய்ச்சியிலும் பங்கேற்றார் (1969-70). கொடுங்கல்லூரின் சேரர்களைக் குறிப்பிடும் பல இடைக்கால வத்தேலுட்டு கல்வெட்டுகளையும் அவர் கண்டுபிடித்து வெளியிட்டுள்ளார். சேரர்களின் புகழ்பெற்ற அரண்மனை வளாகத்தின் இருப்பிடமான சேரமான் பரம்பு (கொடுங்கல்லூர்) என்ற இடத்தில் எம். ஜி. எஸ் தனியாக ஒரு இரவு கழித்ததாகக் கூறப்படுகிறது. பண்டைய சிறீகுரும்பன் கோயில், திரிகுலசேகரபுரம் சிவன் கோயில், கீழத்தலி சிவன் கோயில், திருவஞ்சிக்குளம் கோயில், திரிக்கண்ணமத்திலகம் சமண கோயில் போன்றவை கொடுங்கல்லூரில் அமைந்துள்ளன. சங்க கால இலக்கியங்களில் இந்த கோயில்கள் பற்றிய பல விவரங்கள் உள்ளன.
# அரசு அருங்காட்சியகம், பெங்களூரு

**அரசு அருங்காட்சியகம் (பெங்களூர்)** இந்தியாவின் பழமையான அருங்காட்சியகங்களில் ஒன்றாகும். இந்த அருங்காட்சியகம் மைசூர் அரசால் 1865 ஆம் ஆண்டில் சர்ஜன் எட்வர்ட் பல்ஃபோர் > வழிகாட்டலில் நிறுவப்பட்டதாகும். இவர்தான் சென்னையில் அருங்காட்சியகம் அமைத்தார். இந்த அருங்காட்சியகத்தை அமைக்க மைசூர் தலைமை கமிஷனர் லிண்டன் பவுரிங் என்பவரின் ஆதரவும் இருந்தது. தென்னிந்தியாவின் இரண்டாவது பழமையான அருங்காட்சியகம் என்ற சிறப்பைப் பெற்ற இந்த அருங்காட்சியகம், தற்போது ஒரு தொல்பொருள் அருங்காட்சியகமாக உள்ளது மற்றும் பழைய நகைகள், சிற்பம், நாணயங்கள் மற்றும் கல்வெட்டுகள் உள்ளிட்ட தொல்பொருள் மற்றும் புவியியல் கலைப்பொருட்களின் அரிய தொகுப்பைக் கொண்டுள்ளது. இந்த அருங்காட்சியகத்தில் ஆரம்பகால கன்னட கல்வெட்டான (கி.பி. 450) ஹல்மிடி கல்வெட்டு காட்சிக்கு வைக்கப்பட்டுள்ளது. .  
இந்த அருங்காட்சியகம் *தமாஷா இல்லம்* (பொழுதுபோக்கு இல்லம்) என்று பிரபலமாக அறியப்பட்டது.
# அரசு அருங்காட்சியகம், பெங்களூரு

## கட்டிடம்

இந்த அருங்காட்சியகத்தின் அருகில் விஸ்வேஸ்வரய்யா தொழில்துறை மற்றும் தொழில்நுட்ப அருங்காட்சியகம் மற்றும் வெங்கடப்ப கலைக்கூடம் ஆகியவை அமைந்துள்ளன. இந்த அருங்காட்சியகம் கஸ்தூர்பா சாலையில் மையமாக அமைந்துள்ளது. இந்த அருங்காட்சியகம் 1877 ஆம் ஆண்டில் புதுச்செவ்வியல் கட்டடக்கலை பாணியில் கட்டப்பட்டது. இதன் இருபுறமும் இரண்டு போர்டிகோக்களைக் கொண்டு அமைந்துள்ளது, கொரிந்திய நெடுவரிசைகள், வட்ட வளைவுகள், மற்றும் முக்கிய சாய்வான பக்கச் சுவர்கள் உள்ளிட்ட பல கட்டட அமைப்புகளை இதில் காணமுடியும்..
# அரசு அருங்காட்சியகம், பெங்களூரு

## சேகரிப்புகள்

இந்த அருங்காட்சியகத்தில் இரண்டு கண்காட்சித் தளங்கள் உள்ளன. அவை 18 காட்சியகங்களாகப் பிரிக்கப்பட்டுள்ளன.அவற்றில் சிற்பம், இயற்கை வரலாறு, புவியியல், கலை, இசை மற்றும் நாணயவியல் ஆகியவற்றை உள்ளடக்கிய பிரிவுகள் அமைந்துள்ளன.  
இந்த அருங்காட்சியகம் ஒரு தொல்பொருள் அருங்காட்சியகமாகும். இங்கு பழைய நகைகள், சிற்பம், நாணயங்கள் மற்றும் கல்வெட்டுகள் உள்ளிட்ட தொல்பொருள் மற்றும் புவியியல் கலைப்பொருட்களின் அரிய தொகுப்புகள் காட்சிக்கு வைக்கப்பட்டுள்ளன. இந்த அருங்காட்சியகத்தில் 70 ஓவியங்கள், 84 சிற்பங்கள் மற்றும் நூற்றுக்கணக்கான பிற கலைப்பொருட்கள் காட்சியில் உள்ளன. அவற்றில் சில அருங்காட்சியகத்திற்கு உரிய தனித்தன்மை கொண்டவையாக உள்ளன. இந்த அருங்காட்சியகத்தில் ஹொய்சாலா, காந்தாரா மற்றும் நுளம்பா காலங்களைச் சேர்ந்த சிற்பங்கள் உள்ளன.  
சந்திரவல்லியின் அகழாய்வில் கண்டெடுக்கப்பட்ட கற்கால மட்பாண்டங்கள், மொகெஞ்சதாரோ, ஹளேபீடு மற்றும் விஜயநகர அகழ்வாய்வினைச் சேர்ந்த கலைப்பொருள்கள், மதுராவைச் சேர்ந்த டெரகோட்டா பொருள்கள், குடகு<nowiki/>ப் பகுதியைச் சேர்ந்த ஆயுதங்கள் ஆகியவை இந்த அருங்காட்சியகத்தில் காட்சிக்கு வைக்கப்பட்டுள்ளன. மேலும் 5000 ஆண்டுகள் பழமையான நினைவுச்சின்னங்களும் இந்த அருங்காட்சியகத்தில் உள்ளன. மேலும் டெக்கான், மைசூர் மற்றும் தஞ்சை ராஜ்யங்களின் அரிய ஓவியங்களும் இங்கு காணப்படுகின்றன.  
இந்த அருங்காட்சியகத்தில் திப்பு சுல்தானின் கோட்டையான ஸ்ரீரங்கப்பட்டணத்தின் மாதிரி காட்சியில் வைக்கப்பட்டுள்ளது. திப்பு காலத்திலிருந்து அருங்காட்சியகத்தில் ஒரு தொகுப்பு உள்ளது, அதில் 12 பாரசீக மொழியில் அமைந்த வரிகள் காணப்படுகின்றன. இந்த அருங்காட்சியகத்தில் பல்வேறு பழைய இசைக்கருவிகள் காட்சிக்கு வைக்கப்பட்டுள்ளன. 64 நாயன்மார்களைக் கொண்டமைந்த தஞ்சை பாணியில் அமைந்த ஓவியம் காட்சியில் உள்ளது.  
அருங்காட்சியகத்தின் மதிப்புமிக்க சேகரிப்புகளாக முந்தைய கன்னட கல்வெட்டு- ஹல்மிடி கல்வெட்டு (பொ.ச. 450), பேகூர் கல்வெட்டு (கி.பி 890), அட்டகூர் கல்வெட்டு (கி.பி 949) அடுக்குகள் ஆகியவற்றைக் கூறலாம்.
# அரசு அருங்காட்சியகம், பெங்களூரு

## பார்வையாளர்கள்

இந்த அருங்காட்சியகம் அதன் வரலாற்றின் ஆரம்ப காலம் முதலாக பல பார்வையாளர்களைக் கண்டது. ஆங்கிலேயர்களால் பட்டியலிடப்பட்ட அருங்காட்சியக பதிவுகளின்படி 1870 களில் சராசரியாக இங்கு வருவோரின் எண்ணிக்கை 2,80,000 ஆக இருந்தது. 20 ஆம் நூற்றாண்டின் முற்பகுதியில் இங்கு வருகின்ற பார்வையாளர்களின் எண்ணிக்கை 4,00,000க்கு உயர்ந்தது. . அருங்காட்சியக அலுவலர்களின் கூற்றுப்படி, இங்கு ஒவ்வோர் ஆண்டும் 90,000க்கும் மேற்பட்ட உள்நாட்டு மற்றும் சர்வதேச சுற்றுலாப் பயணிகள் வருகின்றனர்.
# அரசு அருங்காட்சியகம், பெங்களூரு

## நிர்வாகம்

கர்நாடக மாநில தொல்பொருள் துறை அருங்காட்சியகம் இதனை நிர்வகிக்கிறது. இது தொல்பொருள் மற்றும் அருங்காட்சியக இயக்குநரக நிர்வாகத்தின் கீழ் வருகிறது. இந்தியாவின் 13 வது நிதி ஆணையம் நினைவுச்சின்னங்களின் பாதுகாப்பு மற்றும் அருங்காட்சியகங்களின் மேம்பாட்டுக்காக கர்நாடகா அரசிற்கு மானியமாக 1 பில்லியன் ரூபாயை அனுமதித்துள்ளது .
# சைதாப்பேட்டை தொடருந்து நிலையம்

**சைதாப்பேட்டை தொடருந்து நிலையம்** (*Saidapet railway station*, நிலையக் குறியீடு:**SP**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  
இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இது சைதாப்பேட்டை மற்றும் சின்னமலை பகுதிகளின் போக்குவரத்துக்கு மிகவும் முக்கியமானதாக இருக்கிறது. இது சென்னைக் கடற்கரையிலிருந்து சுமார் 12 கி.மீ (7.5 மைல்) தொலைவில் அமைந்துள்ளது, மேலும் கடல் மட்டத்திலிருந்து 10 மீட்டர் (33 அடி) உயரத்தில் உள்ளது.
# சைதாப்பேட்டை தொடருந்து நிலையம்

## வரலாறு

சைதாப்பேட்டை தொடருந்து நிலையமானது, மே 11, 1931 ஆம் ஆண்டு சென்னைக் கடற்கரைக்கும் - தாம்பரத்திற்கும் இடையிலான புறநகர் இரயில் சேவை தொடங்கிய போது கட்டப்பட்டது. இது 15 நவம்பர் 1931இல் மின்மயமாக்கப்பட்டது.
# சைதாப்பேட்டை தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடருந்து நிலையம்
- தாம்பரம் தொடருந்து நிலையம்
# போல்டன்

**போல்டன்** ( Bolton ) என்பது ஒரு நகரமாகும்.வடமேற்கு இங்கிலாந்தின் மன்செஸ்டரிலுள்ள முன்னாள் ஆலை நகரமான போல்டன் 14 ஆம் நூற்றாண்டில் பிளெமிஷ் நெசவாளர்கள் இப்பகுதியில் குடியேறியதில் இருந்து துணி உற்பத்தி மையமாக இருந்து கம்பளி மற்றும் பருத்தி நெசவு பாரம்பரியத்தை அறிமுகப்படுத்தினர். நகரத்தின் நகரமயமாக்கல் மற்றும் வளர்ச்சி பெரும்பாலும் தொழில்துறை புரட்சியின் போது துணி உற்பத்தியை அறிமுகப்படுத்தியது. போல்டன் 19 ஆம் நூற்றாண்டின் திடீர் வளர்ச்சியை அனுபவிக்கும் ஒரு நகரமாகும். 1929 இல் 216 பருத்தி ஆலைகள் மற்றும் 26 வெளுத்தல் மற்றும் சாயமிடுதல் வேலைகள் ஆகியவற்றைக் கொண்டு அதன் உச்சத்தில் இருந்தது. இது உலகின் நூற்பாலையின் மிகப்பெரிய மற்றும் அதிக உற்பத்தி மையங்களில் ஒன்றாக அமைந்தது. முதல் உலகப் போருக்குப் பிறகு பிரித்தன் பருத்தித் தொழில் வெகுவாகக் குறைந்தது. 1980களில் பருத்தி உற்பத்தி கிட்டத்தட்ட போல்டனில் நிறுத்தப்பட்டது.  
போல்டன், வெஸ்ட் பென்னைன் மூர்சுக்கு அருகில், மன்செஸ்டருக்கு வடமேற்கே 10 மைல் (16 கி.மீ) தொலைவில் உள்ளது. இது பல சிறிய நகரங்கள் மற்றும் கிராமங்களால் சூழப்பட்டுள்ளது. அவை ஒன்றாக போல்டன் பெருநகரத்தை உருவாக்குகின்றன. அவற்றில் போல்டன் நிர்வாக மையமாகும். போல்டன் நகரத்தின் மக்கள் தொகை 139,403 என்ற அளவில் உள்ளது. அதே நேரத்தில் பரந்த பெருநகர மக்கள் தொகை 262,400 பேராகும். வரலாற்று ரீதியாக இலங்காசயரின் ஒரு பகுதியாக, போல்டன் லே மூர்ஸ் என்று அழைக்கப்படும் மூர்லாண்டில் ஒரு சிறிய குடியேற்றமாக உருவானது. ஆங்கில உள்நாட்டுப் போரில், இந்த நகரம் ஒரு தீவிரமான முடியாட்சியின் கொள்கையை ஆதரிக்கும் பிராந்தியத்தில் ஒரு நாடாளுமன்ற புறக்காவல் நிலையமாக இருந்தது. இதன் விளைவாக 1644 இல் ரைன் இளவரசர் ரூபர்ட் தலைமையிலான 3,000 முடியாட்சியின் கொள்கையை ஆதரிக்கும் பிராந்தியத் துருப்புக்கள் தாக்கப்பட்டன. போல்டன் படுகொலை என அறியப்பட்ட இதில், 1,600 குடியிருப்பாளர்கள் கொல்லப்பட்டனர் மற்றும் 700 பேர் கைதிகளாக கொண்டு செல்லப்பட்டனர்.  
போல்டன் வாண்டரர்ஸ் கால்பந்து சங்கம் போல்டன் மைதான பல்கலைக்கழகத்தில் உள்ளூர் விளையாட்டுகளை விளையாடி வருகிறது. உலகக் குத்துச் சண்டை அமைப்பு நடத்தும் குறைந்த எடைப்பிரிவுப் போட்டியின் வெற்றியாளர் அமீர் கான் இந்த நகரில் பிறந்தார். கலாச்சார ஆர்வங்களில் ஆக்டோகன் அரங்கம் மற்றும் போல்டன் அருங்காட்சியகம் மற்றும் கலைக்கூடம் ஆகியவை அடங்கும். அத்துடன் பொது நூலகங்கள் சட்டம் 1850 க்குப் பிறகு நிறுவப்பட்ட ஆரம்பகால பொது நூலகங்கம் ஒன்றும் இதில் அடங்கும்.
# போல்டன்

### தொழில்துறை புரட்சி

உள்ளூர் கண்டுபிடிப்பாளர்களான இரிச்சர்ட் ஆர்க்விரைட் மற்றும் சாமுவேல் கிராம்ப்டன் ஆகியோரால் குடிசை நூற்பு, நெசவு மற்றும் நூற்பு தொழில்நுட்பத்தை மேம்படுத்துவதற்கான ஒரு பாரம்பரியம் 19 ஆம் நூற்றாண்டில் துணித்துறையின் விரைவான வளர்ச்சிக்கு வழிவகுத்தது. கிராம்ப்டன், ஆல் ஐத் வூட்டில் வசித்து வந்தபோது, 1779 இல் பருத்தி மற்றும் பிற இழைகளை சுழற்ற பயன்படும் இயந்திரத்தைக் கண்டுபிடித்தார். சுற்றியுள்ள மூர்லாந்தை குரோல் நதிக்குள் ஓடும் நீரோடைகள் இந்த பகுதியின் ஒரு அம்சமாக இருந்து வெளுக்கும் பணிகளுக்கு தேவையான நீரை வழங்கின. குளோரின் பயன்படுத்தி வெளுக்கும் பணி 1790 களில் ஐன்ஸ்வொர்த் என்பவரால் கில்லிவெல் வெளுப்பு நிறுவனத்தில் அறிமுகப்படுத்தப்பட்டது. போல்டன் மற்றும் அதைச் சுற்றியுள்ள கிராமங்களில் இர்வெல் பள்ளத்தாக்கில் இலிவர் பேங்க் வெளுப்பு நிறுவனம் உட்பட முப்பதுக்கும் மேற்பட்ட வெளுக்கும் நிறுவனங்கள் இருந்தன. . ஆரம்பகால ஆலைகள் பாரோ பாலத்தில் இருந்ததைப் போல நீரோடைகள் மற்றும் நதிகள் அருகே அமைந்திருந்தன. ஆனால் நீராவி சக்தி பெரிய பல மாடி ஆலைகள் மற்றும் அவற்றின் புகைபோக்கிகள் போல்டனின் வானலைகளில் ஆதிக்கம் செலுத்தியது, அவற்றில் சில இன்று உயிர்வாழ்கின்றன.
# வெங்கடப்பா கலைக்கூடம்

திருமண ஓவியம் ]]
**வெங்கடப்பா கலைக்கூடம்** (*Venkatappa Art Gallery*) இந்தியாவின் கர்நாடக மாநிலத்தில் பெங்களூரில், கப்பன் பூங்காவிற்கு அருகிலும் பெங்களூர் அருங்காட்சியகம், விஸ்வேஸ்வரயா தொழில்துறை மற்றும் தொழில்நுட்ப அருங்காட்சியகம் ஆகியவற்றுக்கு அருகிலும் அமைந்துள்ள அருங்காட்சியகம் ஆகும். இது கர்நாடகா முழுவதிலும் உள்ள கலைஞர்களையும் கலை ஆர்வலர்களையும் ஈர்க்கிறது.
# வெங்கடப்பா கலைக்கூடம்

## வரலாறு

அபானிந்திரநாத் தாகூரின் மாணவரும்கர்நாடகாவின் மிகவும் பிரபலமான கலைஞருமான கே. வெங்கடப்பா (1886-1965) அவர்களின் ஓவியங்கள், இசைக்கருவிகள் மற்றும் ப்ளாஸ் டர் ஆப் பாரிஸ் சிற்பங்கள் உள்ளிட்ட காட்சிப்பொருள்களைக் காட்சிப்படுவதற்காக மைசூர் அரசு 1966 ஆம் ஆண்டில் ஒரு கலைக்கூடம்/ அருங்காட்சியகம் தேவை என்று முடிவு செய்தது.  
வெங்கடப்பா கலைக்கூடத்திற்கான அடிக்கல் 1967 நவம்பர் 24 ஆம் நாளன்று அப்போதைய முதல்வர் எஸ்.நிஜலிங்கப்பாவால் அவர்களால் நாட்டப்பட்டது. இருந்தாலும் இதன் கட்டுமானப் பணிகளை முடிக்க அதிக நாள்கள் ஆயின. கட்டுமானப் பணியின் தாமதத்தால் விரக்தியடைந்த கலைஞர்கள் 1971 ஆம் ஆண்டில் கலைக்கூடத்திற்கான கட்டுமானப் பணி முடிக்க வேண்டும் என்று கோரி பைபிள் சொசைட்டி முன் நடைபாதையில் ஒரு புதுமையான போராட்டத்தை நடத்தினர். அந்த போராட்டத்தில் ஈடுபட்ட கலைஞர்களில் ஜி.எஸ்.ஷெனாய், பாஸ்கர் ராவ், ரமேஷ் ராவ், ஆச்சார்யா மற்றும் புனம் சட்டாயா ஆகியோர் அடங்குவர். இந்த கட்டிடம் இறுதியாக 1975 ஆம் ஆண்டில் கட்டி முடிக்கப்பட்டது.  
கே. வெங்கடப்பாவின் படைப்புகளை வைத்திருக்கும் ஒரு அருங்காட்சியகமாகவும், கர்நாடகா முழுவதிலுமுள்ள கலைஞர்கள் தங்கள் கலை பயிற்சிக்கு பயன்படுத்தக்கூடிய ஓர் இடமாகவும் இது செயல்பட்டது. வெங்கடப்பா கலைக்கூடத்தைப் பலர் பொதுவாக பெங்களூர் அருங்காட்சியகம் என்று தவறாகப் புரிந்துகொள்கின்றனர். ஏனெனில் இரண்டு அருங்காட்சியகங்களும் அருகருகே அமைந்துள்ளன. இருந்தாலும் அமைப்பில் அவை வேறுபட்ட பாணியில் அமைந்துள்ளன. வெங்கடப்பா கலைக்கூடத்தில் தற்காலத்திய கலைப்பொருள்கள் காட்சியில் உள்ளன. அதில் அருங்காட்சியகம் மற்றும் காட்சிக்கூடம் ஆகியவை உள்ளன. இவ்வாறாக அமைவது அருங்காட்சியக வரலாற்றில் மிகவும் அரிதானதாகும்.  
நவீனத்துவத் தன்மை கொண்ட கட்டிடம் கர்நாடக பொதுப்பணித் துறையால் ஒரு செயற்கைத் தீவின் வரிசையில் அழகிய அகழியுடன் அதைச் சுற்றி தாமரை குளம் உள்ள பாணியில் கட்டப்பட்டது. அண்மையில் ஒருவகையான ஓவியப்போட்டிக்கான எதிர்ப்பினைத் தெரிவிக்க இவ்விடம் பயன்படுத்தப்பட்டது. கர்நாடகாவின் பண்பாட்டு பொதுநலன்கள் தனியாரிடம் ஒப்படைத்ததற்கு எதிர்ப்பு தெரிவித்தே வெங்கடப்பா நினைவாக அமைக்கப்பட்ட வெங்கடப்பா கலைக்கூட அமைப்பால் அது நடத்தப்பட்டது.  
அருங்காட்சியகம் /கலைக்கூடத்திற்கான திட்டம் ஐந்து தளங்களைக் கொண்டு அமைந்துள்ளது. ஆனால் மூன்று தளங்கள் மட்டுமே கட்டப்பட்டுள்ளன. மேலும் முழு கட்டிடமும் குளிரூட்டப்பட்டுள்ளது.  
இந்த காட்சிக்கூடத்தில் கே.கே. ஹெப்பர் மற்றும் சிற்பி ராஜாராம் ஆகியோரின் சேகரிப்புகள் காட்சிக்கு வைக்கப்பட்டுள்ளன. கர்நாடகாவைச் சேர்ந்த சர்வதேச அளவில் புகழ்பெற்ற ஓவியரான க. கி. எப்பார் 1993 ஆம் ஆண்டில் தன் சேகரிப்புகளை வெங்கடப்பா கலைக்கூடத்திற்கு வழங்கினார். கர்நாடக அரசும் அவருடைய சில படைப்புகளை வாங்கியது.  
கே. கே. எப்பர் காட்சிக்கூடப் பிரிவு 1993-94 ஆம் ஆண்டில் யுனெஸ்கோவின் முன்னாள் இந்திய தூதராக இருந்த சிரஞ்சீவ் சிங் அவர்களின் உதவியோடு தொடங்கப்பட்டது. கலைஞர் எஸ். ஜி. வாசுதேவ் கலைப்பொருள்களின் நன்கொடையைப் பெறுவதற்கான முயற்சிகளில் ஈடுபட்டார். இவர்களுடைய பணியில் கலை வரலாற்றாசிரியர் மரிஷமாச்சர் அவர்களுக்கு உதவி செய்தார். காட்சிக்கூட இடத்தை 2004-5 ஆம் ஆண்டில் ரூ.16 லட்சம் செலவில் கலைஞரும் கே. கே. எப்பரின் மகளுமான ரேகா ராவ் புதுப்பித்தார். அவர்கள் தரையையும் மாற்றி புதிய ஒளி அமைப்பை நிறுவினர்.
# தெற்கு இரயில்வே தலைமையக மருத்துவமனை, சென்னை

பெரம்பூர் இரயில்வே மருத்துவமனை என்றும் அழைக்கப்படும் **தெற்கு இரயில்வே தலைமையக மருத்துவமனை** (Southern Railway Headquarters Hospital, Chennai), சென்னையின் அயனாவரத்தில் அமைந்துள்ள தெற்கு இரயில்வேயின் 500 படுக்கைகள் கொண்ட மருத்துவமனையாகும். இது பரப்பளவில் பரவியுள்ளது. இது பிரித்தானியர்கள் ஆட்சியின் போது நிறுவப்பட்டது. இந்த மருத்துவமனை 15 அடிப்படை பிரிவுகளில் நிபுணத்துவம் பெற்றுள்ளது. 3 பிரிவுகளில் மேம்பட்ட நிபுணத்துவம் பெற்றுள்ளது. தேசிய தேர்வு வாரிய முதுகலை பயிற்சியின் அங்கீகாரத்திற்காக மருத்துவமனைக்கு அங்கீகாரம் அளித்துள்ளது.முதுகலை படிப்புகளில் பயிற்சி அளிப்பதற்காக ராயல் காலேஜ் ஆப் சர்ஜன்ஸ் போன்ற சர்வதேச நிறுவனங்களால் இந்த மருத்துவமனை அங்கீகாரம் பெற்றுள்ளது. இது செவிலியர்களுக்கு பயிற்சி அளிப்பதற்கான ஒரு அங்கீகரிக்கப்பட்ட நிறுவனமாகும்.  
இந்திய இரயில்வே அதன் ஊழியர்களுக்கு சேவை செய்வதற்காக இந்த மருத்துவமனை முக்கியமாக நிறுவப்பட்டது. எவ்வாறாயினும், இந்த மருத்துவமனை பொது மக்களுக்கும் குறைந்த செலவில் சேவைகளை வழங்குகிறது. இந்த மருத்துவமனை இந்திய இரயில்வேக்கு இருதயவியல் மற்றும் இருதய அறுவை சிகிச்சைக்கான தேசிய பரிந்துரை மையமாகும்.  
தற்போதைய மருத்துவமனையை மாற்ற தெற்கு இரயில்வே ஒரு புதிய மருத்துவமனையை நிர்மாணித்து வருகிறது. தற்போதுள்ள மருத்துவமனை வளாகத்தில் தனியார் பங்களிப்புடன் ஒரு மருத்துவக் கல்லூரியை நிறுவவும் திட்டமிட்டுள்ளது.
# தெற்கு இரயில்வே தலைமையக மருத்துவமனை, சென்னை

## இருப்பிடம்

இந்த மருத்துவமனை சென்னை, அயனாவரத்தில், சின்ன செம்பரம்பாக்கம், கான்ஸ்டபிள் சாலையில் அமைந்துள்ளது. இது பெரம்பூர் இரயில் பெட்டி நிலையம் மற்றும் பெரம்பூர் இரயில் இயந்திர நிறுவனம் ஆகியவற்றுக்கு இடையில் அமைந்துள்ளது.
# தெற்கு இரயில்வே தலைமையக மருத்துவமனை, சென்னை

## மருத்துவமனை இன்று

2014 ஆம் ஆண்டு நிலவரப்படி, சராசரியாக, சுமார் 1,400 வெளி நோயாளிகள் தற்போதுள்ள இரயில்வே மருத்துவமனைக்கு வருகை தருகின்றனர். நாட்டின் 16 இரயில்வே மண்டலங்களில், பெரம்பூரில் உள்ள புதிய மருத்துவமனை நோயாளிகளின் திறன் மற்றும் கிடைக்கும் வசதிகளின் அடிப்படையில் மிகப்பெரிய ரயில்வே மருத்துவமனையாக கூறப்படுகிறது. நோயாளிகளின் திறன் அடிப்படையில் மும்பை மற்றும் கொல்கத்தாவில் உள்ள இரயில் மருத்துவமனைகள் முறையே இரண்டாவது மற்றும் மூன்றாவது இடத்தில் உள்ளன.  
2014 ஆம் ஆண்டு நிலவரப்படி, இந்த மருத்துவமனை ஆண்டுக்கு சுமார் 2,500 வடிகுழாய் ஆய்வக நடைமுறைகளையும் 1,000 இதய அறுவை சிகிச்சை முறைகளையும் செய்தது. வடிகுழாய் ஆய்வக நடைமுறைகளில் நான்கில் ஒன்று குழந்தைகளுக்கு இதயங்களில் ஏற்படும் சிக்கலான மருத்துவ கோளாறு மேம்படுத்துதல், இரத்தத் தமனிகள் மற்றும் புற இரத்தக் குழாய் சார்ந்த சிகிச்சை முறைகள் ஆகும்.
# தெற்கு இரயில்வே தலைமையக மருத்துவமனை, சென்னை

## புதிய மருத்துவமனை

1,900 மில்லியன் செலவில் ஒரு புதிய ரயில்வே மல்டி ஸ்பெஷாலிட்டி மருத்துவமனை பெரம்பூரில் கட்டப்பட்டு வருகிறது. 2006-07 ஆம் ஆண்டில் இரயில்வே நிதி நிலை அறிவிப்பின் ஒரு பகுதியாக உருவாக்கப்பட்டது, உண்மையான பணிகள் நவம்பர் 2007 இல் இரயில்வே பணிகளின் கீழ் தொடங்கியது.  
வெளி-நோயாளிகளின் தொகுதிக்கு இரண்டு தளங்கள் உள்ளன. நோயாளிகளின் தொகுதியில் ஒவ்வொரு தளமும் 6,000 சதுர அடி அளவைக் கொண்ட ஐந்து தளங்களைக் கொண்டுள்ளது. புதிய மருத்துவமனையில் இருதயவியல், எலும்பியல், மகளிர் மருத்துவம், பொது மருத்துவம், குழந்தை மருத்துவம் மற்றும் இதயம் மற்றும் மார்பு அல்லது நுரையீரல் தொடர்பான நிபுணர்களும் உள்ளனர்.
# இரயில்வே கோட்ட மருத்துவமனை, பொன்மலை

பொன்மலை இரயில்வே மருத்துவமனை என்றும் அழைக்கப்படும் **இரயில்வே கோட்ட மருத்துவமனை** (Divisional Railway Hospital, Golden Rock), இந்தியாவின் தமிழ்நாட்டின் திருச்சிராப்பள்ளி மாவட்டத்தில் பொன்மலை நகரில் உள்ள இரண்டாம் நிலை மருத்துவமனையாகும். இந்த மருத்துவமனையை தெற்கு இரயில்வே மண்டலத்தின் திருச்சிராப்பள்ளி இரயில் பிரிவு நிர்வகிக்கிறது. இது பணிபுரியும் மற்றும் ஓய்வு பெற்ற இந்திய இரயில்வே ஊழியர்களுக்கும் அவர்களது குடும்பங்களுக்கும் சேவை செய்கிறது.
# இரயில்வே கோட்ட மருத்துவமனை, பொன்மலை

## வரலாறு

இந்த மருத்துவமனை பொன்மலை இரயில்வே குடியேற்றத்திற்கு இடையில், பொன்மலை இரயில்வே பட்டறை மற்றும் பொன்மலை சந்தைக்கும் அருகில் அமைந்துள்ளது . 1927 ஆம் ஆண்டில் முந்தைய தென்னிந்திய இரயில்வே நிறுவனத்தால் இது நிறுவப்பட்டது. இது தெற்கு இரயில்வே மண்டலத்தின் மிகப் பழமையான மருத்துவமனையாகும் – இது பெரம்பூரில் உள்ள தெற்கு இரயில்வே தலைமையக மருத்துவமனையை விட பழையது. இது 1928 இல் கட்டப்பட்டது. இது இந்திய இரயில்வே மருத்துவ சேவைகளின் ஒரு பகுதியாகும். இது மருத்துவமனைகளின் பெரிய வலையமைப்பை பராமரிக்கிறது – 56 பிரிவு மற்றும் 9 மண்டலம்.
# இரயில்வே கோட்ட மருத்துவமனை, பொன்மலை

## நிர்வாகம்

இரயில்வே வாரியத்தின் பணியாளர்களின் சுகாதாரப் பாதுகாப்பு இரயில்வே சுகாதார இயக்குநரகத்தின் கீழ் உள்ள இரயில்வே சுகாதார சேவைகளின் இயக்குநரால் நிர்வகிக்கப்படுகிறது. தெற்கு ரயில்வே மண்டலத்தின் தலைமை மருத்துவ இயக்குநர் சுகாதார விவகாரங்களை மண்டல அளவில் மேற்பார்வையிடுகிறார், இதன் கீழ் ஐந்து மருத்துவ மருத்துவமனைகள் அரக்கோணம், மதுரை, பாலக்காடு, திருவனந்தபுரம், மற்றும் பொன்மலை ஆகிய இடங்களில் தலைமை மருத்துவ கண்காணிப்பாளர்கள் தலைமையில் செயல்படுகின்றன. 2016 ஆம் ஆண்டு நிலவரப்படி, மருத்துவமனைக்கு பொறுப்பான அதிகாரி மருத்துவர் ஆர். சௌந்தரராசன் தலைமை மருத்துவ அதிகாரியாக உள்ளார். இவர் ஒரு முடவியல் நிபுணராவார். இவர் திருச்சிராப்பள்ளி இரயில்வே பிரிவின் தலைமை மருத்துவ கண்காணிப்பாளர் டாக்டர் பி.வேலுசாமிக்கு அறிக்கை அளிக்கிறார்.
# இரயில்வே கோட்ட மருத்துவமனை, பொன்மலை

## பின்னணி

இந்தியாவில் 56 இரயில்வே கோட்ட மருத்துவமனைகளில் ஒன்றாக இருப்பதால், இந்த சேவை பிரத்தியேகமாக பணியிலிருக்கும் மற்றும் ஓய்வு பெற்ற இரயில்வே ஊழியர்கள் மற்றும் அவர்களது குடும்பங்களின் நலனுக்காக செயல்படுகிறது, திருச்சிராப்பள்ளி ரயில்வே பிரிவு மற்றும் அதைச் சுற்றியுள்ள தமிழ்நாட்டின் சுமார் 10 பேர் 10 மாவட்டங்களுக்கு இந்த வசதியை அளிக்கிறது. இந்த பிரதான வசதியைத் தவிர, விழுப்புரத்தில் 25 படுக்கைகள் கொண்ட துணைப்பிரிவு மருத்துவமனையும், திருச்சிராப்பள்ளி சந்திப்பு, திருச்சிராப்பள்ளி கோட்டை, ஸ்ஸ்ரீரங்கம், விருத்தாசலம், திருவண்ணாமலை, தஞ்சாவூர், மயிலாடுதுறை, மற்றும் திருவாரூர் போன்ற இடங்களில் எட்டு ரயில்வே சுகாதார அலகுகள் / பாலிக்ளினிக் ஆகியவற்றையும் பராமரிக்கிறது.
# இரயில்வே கோட்ட மருத்துவமனை, பொன்மலை

## வசதிகள்

மகளிர் மருத்துவம், கண் மருத்துவம், உளவியல், பல் அறுவை சிகிச்சை, மயக்க மருந்து, உடலியக்க மருத்துவம் மற்றும் மின்னணு தகவல் மற்றும் தொலைத்தொடர்பு தொழில்நுட்பங்கள் மூலம் சுகாதார தொடர்பான சேவைகள் என ஏழு துறைகளில் 21 முழுநேர மருத்துவர்கள் உள்ளனர். இவை மருத்துவ ஆய்வகம், மீயொலி நோட்டம், அறுவை அரங்கம், விபத்துத் துறை, நோயாள ஊர்தி, உடலியல் செயல்பாடுகளின் சோதனை செய்யும் கருவிகள், தீவிர சிகிச்சை பிரிவு மற்றும் இரத்த வங்கி போன்ற வசதிகளுடன் கூடுதலாக வழங்கப்படுகின்றன. கூடுதலாக, சிறுநீரகம், கண் மருத்துவம், மனநல மருத்துவம் மற்றும் மருத்துவம் ஆகியவற்றில் வல்லுநர்கள் எப்போதாவது நோயாளிகளுக்கு தற்காலிக அடிப்படையில் சேவைகளில் ஈடுபடுகிறார்கள்.
# இரயில்வே கோட்ட மருத்துவமனை, பொன்மலை

## வளர்ச்சிகள்

தினமும் சுமார் 600 வெளிநோயாளிகள் வருகை தரும் இந்த மருத்துவமனையில் உள்நோயாளிகளுக்கு 197 படுக்கைகளும் உள்ளன. 2016ல் கூடுதலாக கட்டப்பட்ட 100 படுக்கைகளைக் கொண்ட ஒரு அறுவை சிகிச்சை பகுதி உட்பட. ஒரு காலத்தில் தனிமைப்படுத்தப்பட்ட பகுதியாக வைத்திருந்த கட்டிடம் உள்நோயாளிகளின் உதவியாளர்களுக்காக 12 படுக்கைகளுடன் 10 லட்சம் (அமெரிக்க $ 14,000) செலவில் புதுப்பிக்கப்பட்டது. இங்கு அடிப்படை வசதிகள் இலவசமாக வழங்கப்படுகின்றன. இரயில்வே பணியாளர்கள் நல நிதியிலிருந்து சுமார் 5 ஒளி உமிழும் டையோடு (எல்.ஈ.டி) தொலைக்காட்சி பெட்டிகள் மற்றும் மருத்துவமனையில் குழந்தைகளுக்கான விளையாட்டு உபகரணங்கள் நன்கொடையாக வழங்கப்பட்டன. அறுவை சிகிச்சை பகுதியின் இரண்டாவது மாடியில் 57 படுக்கைகள் கொண்ட ஒரு எலும்பியல் தொகுதி கட்டப்பட்டது. இது சுமார் 1,000 சதுர மீட்டர் (11,000 சதுர அடி) பரப்பளவு மற்றும் 65 1.65 கோடி (அமெரிக்க $ 230,000) செலவில் அமைக்கப்பட்டது. நிறுவப்பட்டவை முறையே ₹ 25 லட்சம் (அமெரிக்க $ 35,000) படுக்கையை உயர்த்தும் இயந்திரம், ஒரு தானியங்கி பகுப்பாய்வி மற்றும் இயந்திர சுவாசக் கருவி முறையே 2 2.52 லட்சம் (அமெரிக்க $ 3,500) மற்றும் 99 2.99 லட்சம் (அமெரிக்க $ 4,200) செலவில்.போன்றவை
# பால்கி

இந்தியாவின் கர்நாடக மாநிலத்தின் பிதர் மாவட்டத்தில் உள்ள ஒரு நகரம் **பால்கி** ஆகும்.
# பால்கி

## வரலாறு

12 ஆம் நூற்றாண்டின் சரணாக்களின் வசனங்களில் இந்த நகரத்தின் முதல் குறிப்பு "பல்லுங்கே" என்று சொல்லப்பட்டது. பக்தி இயக்கத்தின் ஒரு பகுதியாக இருந்த சரணா கும்பர குண்டையா பால்கியைச் சேர்ந்தவர் ஆவார். .
# பால்கி

## வரலாறு

### 1857 சுதந்திரப் போர்

1857 ஆம் ஆண்டு போரில் பால்கியின் முக்கியத்துவம் போரின் முடிவில் வெளிப்பட்டது. தாந்தியா தோபே ஆதரவாளர்களில் ஒருவர் 1867 ஆம் ஆண்டில் நிஜாமால் கைது செய்யப்பட்டு விசாரணைக்கு உட்படுத்தப்பட்டார். இந்த நபர் மாதோ ராவ், மாற்றுப் பெயரான ராமா ராவ் என்றும் அழைக்கப்பட்டார். இவர், சதாரா மகாராஜா ஸ்ரீமான் சாகு சத்ரபதியின் மருமகன் ஆவார். *சர் ரிச்சர்ட் டெம்பிள்,* தனது நாட்குறிப்புகளில் குறிப்பிட்டுள்ளபடி அவர் *ஜங் பகதூர்* என்றும் அழைக்கப்பட்டார். ஒரு தேடலின் போது, ஜங் பகதூர் ஆங்கிலம் மற்றும் மராத்தி மொழிகளில் பல ஆவணங்களை எடுத்துச் சென்றதை அதிகாரிகள் கண்டுபிடித்தனர். அதில், ஒப்பந்தத்தின் மொழிபெயர்ப்பு மற்றும் அவர் 'சதாராவின் சத்ரபதி' என்று ஒரு முத்திரை அதில் காணப்பட்டது.
# பால்கி

## நிலவியல்

பால்கி . அமைந்துள்ளது. இதன் சராசரி உயரம் 587 &nbsp; மீட்டர் (1925 &nbsp; அடி) ஆகும்.  
2011, இந்திய மக்கள் தொகை கணக்கெடுப்பின் படி, பால்கி நகரத்தின் மக்கள் தொகை 40,333 ஆகும். பால்கியின் கல்வியறிவு விகிதம் 80.34% ஆகும், இது மாநில சராசரியான 75.36% ஐ விட அதிகமாகும்; ஆண்களில் 87.52% மற்றும் பெண்கள் கல்வியறிவு 72.72%. மக்கள் தொகையில் 12.12 சதவீதம் 6 வயதுக்குட்பட்டவர்களாக உள்ளனர். பெண் பாலியல் விகிதம் மாநில சராசரியான 973 க்கு எதிராக 945 ஆகும். கர்நாடக மாநில சராசரி 948 உடன் ஒப்பிடும்போது பால்கியில் குழந்தை பாலியல் விகிதம் 974 ஆகும். கன்னட மொழி பெரும்பான்மையான மக்களால் பேசப்படுகிறது. மராத்தி மற்றும் உருது மொழியும் சிலர் பேசுகிறார்கள்.
# பால்கி

## நகரத்திலும் அதைச் சுற்றியுள்ள சுவாரசியமான இடங்களும்

; பால்கி கோட்டை:
பழைய பால்கி நகரத்தின் விளிம்பில் அமைந்துள்ள இக்கோட்டையில், சத்யானிகேதன் பள்ளி, குடியிருப்புகள், கும்பேஷ்வர் ( பிள்ளையார் ) கோயில் உள்ளிட்ட பல்வேறு கட்டிடங்கள் உள்ளன. இந்த கோட்டை உள்நாட்டில் 'காடி' என்று அழைக்கப்படுகிறது. 1820-1850 க்கு இடையில் ராமச்சந்திர ஜாதவ் மற்றும் தனாஜி ஜாதவ் ஆகியோரால் கட்டப்பட்டதாக நம்பப்படுகிறது. ஜங் பகதூரின் சத்திரங்கள், கருப்பு கருங்கல் கற்கள் மற்றும் சுண்ணாம்பு மோட்டார் பயன்படுத்தி கட்டப்பட்டுள்ளது. ஏழு மீட்டர் உயரமான கோட்டை 18,000 சதுர மீட்டர் (ஐந்து ஏக்கர்) பரப்பளவைக் கொண்டுள்ளது. கும்பேஷ்வர் ( பிள்ளையார் ) கோயில் கோட்டையின் உள்ளே உள்ளது. அவை அனைத்தும் வறண்டு போயிருந்தாலும், கோட்டையின் உள்ளே திறந்த கிணறுகளும், அதற்கு வெளியே ஒரு சிறிய குளமும் உள்ளன. ரூ .1.25 கோடி செலவில் கோட்டையை பாதுகாக்கவும் அபிவிருத்தி செய்யவும் பிதர் மாவட்ட நிர்வாகம் முன்மொழிந்துள்ளது.
; பால்கேஸ்வர் கோயில்
: இந்த கோயில் கோட்டைக்கு அருகில் உள்ளது. மேலும் சிவனுக்கு அர்ப்பணிக்கப்பட்டுள்ளது. இக் கோயிலுக்கு அருகில் படிகளுடன் கூடிய கிணறு உள்ளது, இது உள்நாட்டில் இருக்கும் ஏராளமான கருப்பு கருங்கல் கற்களால் வரிசையாக அமைக்கப்பட்டுள்ளது.
; ராம் கோயில்
: பாலாஜி கோயில் என்றும் அழைக்கப்படுகிறது. இது நகரத்தின் *குஞ்ச்* பகுதியில் உள்ளது. இந்த கோயில் 1945 ஆம் ஆண்டில் சந்த் மஹந்த் ஸ்ரீ பிரேம்தாஸ் பாபாவால் கட்டப்பட்டது. மற்றும் 1980 இல் மார்வாடி சமாஜின் வழிகாட்டுதலின் கீழ் புனரமைக்கப்பட்டது.
; ராமேஸ்வர தேகடி
: புதிய நகர மையத்திலிருந்து வடகிழக்கில் இரண்டு கிலோமீட்டர் தொலைவில் உள்ள ஒரு மலையில் (டெக்காடீ - மராத்தியில் உள்ள மலை) அமைந்துள்ள இது ஒரு வரலாற்று கோட்டை போன்ற அமைப்பாகும், இது சுற்றியுள்ள சமவெளிகளின் பரந்த காட்சியை வழங்குகிறது. இங்கு ஒரு கோயிலும் உள்ளது.
; பழைய நகரம்
: கோட்டையால் பாதுகாக்கப்பட்ட வரலாற்று சிறப்புமிக்க பால்கி நகரம் இதுவாகும். பழைய நகரம் ஒரு இடைக்கால தக்காண பீடபூமியால் வலுவூட்டப்பட்ட நகரத்தின் ஒரு பொதுவான எடுத்துக்காட்டாக உள்ளது. பழைய பாணி குடியிருப்பு வீடுகளுடன், இப்போது நவீன தேவைகளுக்கு ஏற்ப மாற்றியமைக்கப்பட்டுள்ளது. புனித ஸ்ரீ சென்னபசவ பட்டாதேவரால் தொடங்கப்பட்ட வரலாற்று சிறப்புமிக்க ஹிரேமத் சம்ஸ்தானும் பழைய நகரத்தில் அமைந்துள்ளது.
; பால்கி தொட்டி
: மழைநீர் சேகரிப்பிற்காக உருவாக்கப்பட்ட ஒரு செயற்கை ஏரி, மற்றும் சில கண்கவர் குளிர்கால சூரிய அஸ்தமனங்களுக்கான பார்வை புள்ளியாக அமைந்துள்ளது.
; பட்டாம்ப்ரா கோட்டை  
பட்டாம்ப்ரா கிராமத்தில் அமைந்துள்ள 12 ஆம் நூற்றாண்டு கோட்டைக்கு பிரபலமானது. கோட்டை நல்ல நிலையில் உள்ளது. பட்டாம்ப்ரா பால்கியிலிருந்து 12 கி.மீ. தொலைவில் உள்ளது.
# ஹுக்கேரி

**ஹுக்கேரி** (Hukeri), என்பது இந்திய மாநிலமான கர்நாடகாவில் உள்ள பெல்காம் மாவட்டத்திலுள்ள ஒரு வட்டம் மற்றும் நகராட்சி மன்றம் ஆகும்.
# ஹுக்கேரி

## நிலவியல்

ஹுக்கேரியின் அமைவிடம்: .  
ஹுக்கேரி ஒரு நகராட்சியாகவும், கர்நாடக மாநிலத்தின் பெல்காம் மாவட்டத்தில் உள்ள ஒரு வட்டமாகவும் உள்ளது. இது பெல்காமிலிருந்து 50கி.மீ வடக்கு திசையில் அமைந்துள்ளது. ஹுக்கேரி வட்டம் அதன் எல்லைகளை வடக்கே சிக்கோடி, கிழக்கில் கோகக், தெற்கில் பெல்காம் வட்டம் மற்றும் மேற்கில் மகாராட்டிரா மாநிலத்துடன் பகிர்ந்து கொள்கிறது. ஹுக்கேரி வட்டத்தின் பரப்பளவு 992 கி.மீ.² மற்றும் வட்டத்தின் மொத்த மக்கள் தொகை 3,57,127 ஆகும்.
# ஹுக்கேரி

## போக்குவரத்து

ஹுக்கேரி பரந்த அளவிலான சாலை வழி அமைப்பைக் கொண்டுள்ளது. அருகிலுள்ள நகரங்களை மாநில நெடுஞ்சாலைகள் வழியாக அடையலாம். மேலும், கிராமங்களுக்கு செல்ல சரியான சாலை வழிகள் உள்ளன. ஒரு தேசிய நெடுஞ்சாலை (என்.எச்.4) பெல்காம் நகரத்துடன் இணைகிறது.
# ஹுக்கேரி

## போக்குவரத்து

### அருகிலுள்ள விமான நிலையம்

பெல்காம் (சாம்ப்ரா) - 50 &nbsp; கி.மீ தொலைவில் உள்ளது.
# ஹுக்கேரி

## போக்குவரத்து

### அருகிலுள்ள இரயில் நிலையங்கள்

ஹுக்கேரியிலிருந்து, பெல்காம் - 50 &nbsp; கி.மீ மற்றும் கட்டப்பிரபா - 18 &nbsp; கி.மீ. தொலைவில் இரயில் நிலையங்கள் அமைந்துள்ளன.
# ஹுக்கேரி

## முக்கிய நதிகள்

கட்டபிரபா நதி, ஹிரண்யகேசி நதி மற்றும் மார்க்கண்டேய நதி போன்றவை ஹுக்கேரியிலுள்ள முக்கிய நதிகளாகும்.
# ஹுக்கேரி

## தொழிற்சாலைகள்

ஹிரா சர்க்கரை தொழிற்சாலை (சங்கேஸ்வர்), சங்கம் சர்க்கரை தொழிற்சாலை (ஓசூர்), விஸ்வநாத் சர்க்கரை தொழிற்சாலை (பெல்லடா பாகேவாடி)
# ஹுக்கேரி

## சுற்றுலாத் தலங்கள்

கோகக் அருவி: இது, நயாகரா அருவியை ஒத்த மணற்கல் குன்றின் மீது 52 மீட்டர் / 171 அடி உயரத்தில் இருந்து விழும் கட்டப்பிரபா நதியால் உருவாக்கப்பட்ட அருவியாகும். ஆற்றின் குறுக்கே ஒரு தொங்கும் பாலம் உள்ளது. இது சுமார் 201 மீட்டர் (659 அடி) நீளமாக உள்ளது. பாறை படுக்கைக்கு மேலே அதன் உயரம் 14 மீட்டர் (46 அடி)ஆகும். இங்கு, ஒரு பழைய மின்சார உற்பத்தி நிலையம் உள்ளது. மேலும், 1887 இல் முதல் முறையாக இங்கு மின்சாரம் உற்பத்தி செய்யப்பட்டது.  
கிட்கல் அணை - பெலகாவி மற்றும் பாகல்கோட் மாவட்டங்களுக்கு நீர்ப்பாசன நன்மைகளை வழங்கும் கட்டபிரபா நதியில் அமைந்துள்ள நீர் தேக்கமாகும். குடச்சனா மலாக்கி அருவி அல்லது கோடச்சின்மல்கி அருவி என்பது மார்க்கண்டேய நதியில் அமைந்துள்ள அருவியாகும்.
# ஹுக்கேரி

## நகரத்தின் வரலாறு

கன்னட மொழியில் 'ஹூவினா' + 'கெரே' என்ற இரண்டு சொற்களிலிருந்து பெறப்பட்ட ஒரு பெயர் ஹுக்கேரி ஆகும். இதன் பொருள் ஏரிகளில் ஏராளமான பூக்கள் வளர்க்கப்பட்டு பிஜப்பூரின் ஆதில் ஷாவுக்கு வழங்கப்பட்ட இடம் என்று சொல்லப்படுகிறது. ஊரில் அமைந்துள்ள ஒரு கோல்கும்பாஸில் பிஜப்பூருக்கு செல்லும் ரகசிய சுரங்கப்பாதை இருப்பதாகக் கூறப்படுகிறது.  
ஹுக்கேரி நகரின் நடுவில் 3 கோல் கும்பாஸ்கள் (கல்லறைகள்) உள்ளன. ஒன்று பொதுப்பணித்துறை அலுவலகமாகப் பயன்படுத்தப்படுகிறது, மற்ற 2 இடங்கள் எஞ்சியுள்ளன. இந்த வட்டத்தில் விவசாயமே முக்கிய தொழில் ஆகும். பயிரிடப்பட்ட முக்கிய பயிர்கள் பருத்தி, நிலக்கடலை, கரும்பு, சோயாபீன் மற்றும் மக்காச்சோளம் போன்றவை ஆகும். .
# ஹுக்கேரி

## மகாத்மா காந்தியின் வருகை

மகாத்மா காந்தி 1916, நவம்பர் 7 அன்று ஹுக்கேரிக்கு விஜயம் செய்துள்ளார். அவர் கர்நாடகாவிலுள்ள நிப்பானி, சிக்கோடி மற்றும் சங்கேசுவர் பகுதிகளுக்கு வருகை தந்த போது, ஹுக்கேரிக்கு வந்தார் எனவும், பெல்காம் என்ற இடத்தில் தங்கினார் எனவும் குறிப்புகள் உள்ளன.
# ரேவி கருணாகரன் நினைவு அருங்காட்சியகம்

**ரேவி கருணாகரன் நினைவு அருங்காட்சியகம் (Revi Karunakaran Memorial Museum)** இந்தியாவில் கேரள மாநிலத்தில் ஆலப்புழை என்னுமிடத்தில் அமைந்துள்ள ஒரு தனியாருக்கு சொந்தமான அருங்காட்சியகம் ஆகும். இந்த அருங்காட்சியகத்தில் அலங்கார கலைப்பொருள்கள், மற்றும் ஸ்வரோவ்ஸ்கி படிகங்கள், தந்தங்கள் உள்ளிட்ட தனியார் சேகரிப்புகள் காட்சிக்கு வைக்கப்பட்டுள்ளன.  
ரேவி கருணாகரன் கேரளாவின் நவீனமயமாக்கப்பட்ட கயிறுத் தொழிலின் சிற்பியாகக் கருதப்படுபவர் ஆவார். 2003 ஆம் ஆண்டில் அவர் இறந்த பிறகு, அவரது மனைவி பெட்டி கரண் அவரை நினைவுகூறும் விதமாக இந்த அருங்காட்சியகத்தைக் கட்டினார். இந்த அருங்காட்சியகத்தில் காட்சிப்படுத்தப்பட்ட பொருள்கள் அவரது குடும்பத்தினரால் மூன்று தலைமுறைகளாக சேகரிக்கப்பட்ட கலைப் பொருள்கள் ஆகும். மேலும் இந்த அருங்காட்சியகத்தில் உலகின் பல பகுதிகளிலிருந்தும் கொண்டு வரப்பட்ட கலைப் பொருள்கள் காட்சிக்கு வைக்கப்பட்டுள்ளன.
# ரேவி கருணாகரன் நினைவு அருங்காட்சியகம்

## அருங்காட்சியகம்

2003 ஆம் ஆண்டில், பெட்டி கரண் தனது கணவரின் நினைவாக ஆலப்புழாவில் ரேவி கருணாகரண் நினைவு அருங்காட்சியகத்தை கட்டினார். இது தற்போது புகழ்பெற்ற, தனியாருக்குச் சொந்தமான அருங்காட்சியகம் என்ற பெயரைப் பெற்றுத் திகழ்கிறது. இது உலகின் மிகப் பெரிய தனியார் சேகரிப்புகளில் ஒன்றான ஸ்வரோவ்ஸ்கி படிகங்களைக் கொண்டு அமைந்துள்ளது. மேலும் இங்கு பீங்கான், ஜேட், தந்தம் மற்றும் கேரள கலைப்பொருட்கள், தளவாடங்கள் மற்றும் தஞ்சை ஓவியங்கள் ஆகியவை காட்சிக்கு வைக்கப்பட்டுள்ளன.  
கருணாகரன் குடும்பத்தார் குறைந்தது மூன்று தலைமுறைகளாக நுண்கலை மற்றும் கலைப்பொருட்களைச் சேகரித்து வந்துள்ளனர். இவ்வாறாக சேகரிக்கப்பட்ட இந்த கலைப்பொருள்கள் அவர்களுடைய தனிப்பட்ட இடத்தில் சிறப்பாகப் பராமரிக்கப்பட்டது. இருப்பினும், ரேவி கருணாகரனின் மறைவுக்குப் பிறகு, அவருடைய மனைவியான பெட்டி கரண் இந்த கலைத் தொகுப்புகளை பொதுமக்களின் பார்வைக்கு காட்சிப்படுத்த விரும்பினார். இவ்வாறு செய்வது தன்னுடைய மிகவும் அன்பான கணவர் மற்றும் அன்பான தந்தைக்குச் செலுத்துகின்ற நினைவாக அவர் கருதினார். எர்ணாகுளத்தைச் சேர்ந்த கட்டிடக் கலைஞரான லலிச்சன் சக்கரியா என்பவர் பெட்டி கரண் அருங்காட்சியகத்தை வடிவமைக்க பெரும் உதவியைச் செய்தார். இந்த அருங்காட்சியகம் 22 நவம்பர் 2006 ஆம் நாளன்று மேகாலயாவின் முன்னாள் கவர்னர் ஸ்ரீ எம்.எம். ஜேக்கப்அவர்களால் திறந்து வைக்கப்பட்டது.  
சுமார் மூன்று வருட காலப்பகுதியில் கட்டப்பட்ட ரேவி கருணாகரன் நினைவு அருங்காட்சியகம் அதன் கட்டடக்கலைக்குச் சிறப்பு பெற்றது. இந்த அருங்காட்சியகத்தில் முன்பக்க கிரேக்க-ரோமன் தூண்கள் காணப்படுகின்றன. இந்த அருங்காட்சியகம் 28,000 சதுர அடி பரப்பளவைக் கொண்டு அமைந்துள்ளது. இந்தியாவின் நான்கு முக்கிய மதங்களான இந்து மதம், இஸ்லாம், பௌத்தம் மற்றும் கிறிஸ்தவம் ஆகியவற்றின் முக்கியமான கூறுகளைக் கொண்டு அமைந்துள்ளது இந்த அருங்காட்சியகத்தின் ஒரு தனித்துவமான அம்சமாகக் கருதப்படுகிறது. இவற்றைச் சார்ந்த சுவரோவியங்கள், தந்த சேகரிப்பு, கேரள அறை போன்றவை காட்சிக்கு வைக்கப்பட்டுள்ளன. அவற்றைப் பார்வையாளர்கள் கண்டு அனுபவிக்க முடியும். அவை பிற பொருட்களில் சம முக்கியத்துவத்துடன் குறிப்பிடப்படுகின்றன. இந்த அருங்காட்சியகத்தின் 3 வது கட்டப் பணியானது இலங்கையின் ஐந்தாவது அதிபரான மேதகு சந்திரிகா பண்டாரநாயக்க குமாரதுங்க அவர்களால் 22 நவம்பர் 2015 ஆம் நாளன்று திறந்து வைக்கப்பட்டது. அருங்காட்சியகத்தில் காட்சிப்படுத்தப்பட்ட பெரும்பாலான காட்சிப் பொருள்கள் உரிய அங்கீகார சான்றிதழுடன் பெறப்பட்டவையாகும். இந்தப் பொருள்கள் அனைத்திற்கும் பெட்டி கரண் தனிப்பட்ட முறையில் சான்று அளித்துள்ளார்.  
இலங்கையின் முன்னாள் அதிபர் சந்திரிகா குமரதுங்க உட்பட பலர் இந்த அருங்காட்சியகத்தை தாஜ்மஹாலுடன் ஒப்பிட்டுப் பாராட்டியுள்ளனர். ஏனெனில் இரு சின்னங்களும் அன்பின் அடையாளமாக அமைந்த நினைவுச்சின்னங்களாகக் கருதப்படுகின்றன.
# பாரமௌர்

**பாரமெளர்** (Bharmour), முறையாக பிரம்மபுரா என்று அழைக்கப்பட்டது. இது, இந்தியாவின், இமாசலப் பிரதேசத்தில்<nowiki/>உள்ள சம்பா மாவட்டத்தின் பண்டைய தலைநகரமாக இருந்தது. சம்பாவின் தென்கிழக்கில் நாற்பது மைல் தொலைவில் உள்ள புதில் பள்ளத்தாக்கில் 7000 அடி உயரத்தில் அமைந்திருக்கும் பாரமௌர் அதன் அழகிற்கும், அங்குள்ள பழங்கால கோயில்களுக்கும் பெயர் பெற்றது. சில கோயில்கள் 10 ஆம் நூற்றாண்டிலிருந்து வந்தவை என்று நம்பப்படுகிறது.  
பாரமௌரைச் சுற்றியுள்ள நாடு முழுவதும் சிவபெருமானுக்கு சொந்தமானதாக கருதப்படுவதால், இது "சிவபெருமானின் தங்குமிடம்" அல்லது "சிவன் பூமி" என்று பிரபலமாகப் பேசப்படுகிறது. இது பிர்-பஞ்சால் மற்றும் தௌலதர் எல்லைக்கு இடையில், ரவி மற்றும் செனாப் பள்ளத்தாக்கு இடையே அமைந்துள்ளது. ஏராளமான ஆல்பைன் மேய்ச்சல் நிலங்களின் ஆழமான அழகால் இந்த நிலம் காண்பதற்கு மன மகிழ்ச்சியைத் தருகிறது. மேலும், நாடோடி மேய்ப்பர்களுக்கு வீடு வழங்குகிறது. இது **காடி** என்று அழைக்கப்படுகிறது. இதனால் *கடெரான்* என்றும் அழைக்கப்படுகிறது. அடிவாரத்தில் பழத்தோட்டங்கள் மற்றும் மொட்டை மாடி பண்ணைகள் உள்ளன.  
இந்த நிலத்தில் பண்டைய கோயில்கள் இருப்பதால் ஆன்மீகத்தின் மறுவடிவமாக உள்ளது. இப்பகுதி விருந்தோம்பல் நிலப்பரப்பு மற்றும் கடுமையான காலநிலை மாற்றங்கள் வழியாக செல்கிறது. பாரமௌர் மக்கள், மிகவும் மரியாதைக்குரியவர்கள் மற்றும் பார்வையாளர்களை " கைலாஷ் வாசியோ" என்று தங்கள் சொந்த குடும்ப உறுப்பினர்களைப் போல வரவேற்கிறார்கள். அதன் இன மரபுகள், கலாச்சாரம் மற்றும் பண்டைய வரலாறு ஆகியவற்றுடன், பாரமௌர் தெய்வீக மகிமையின் முழுமையை உருவாக்குகிறது.  
பாரமௌரின் "இளவரசர்" குன்வர் ரோகன் பிரதாப் சிங் சவுகான் ஆவார். இவரது சொத்து மதிப்பு 96 மில்லியன் டாலர்களாக உள்ளது.
# பாரமௌர்

## புவியியல்

### பதிவு செய்தது

- பகுதி: இமாச்சல பிரதேசத்தின் சம்பா மாவட்டத்தில் அமைந்துள்ளது
- உயரம்: 7000 அடி
- காலநிலை: குளிர்காலத்தில், வெப்பநிலை மிகவும் குறைவாகவும், கோடை வெப்பநிலையில் லேசாகவும் இருக்கும்
- மழைப்பொழிவு: 1264.4 &nbsp; மிமீ
- முதன்மை மழைக்காலம்: ஜூன் முதல் செப்டம்பர் வரை
- வெப்பநிலை:
- கோடை: 15 &nbsp; ° சி - 20 &nbsp; ° சி
- குளிர்காலம்: 0 கூட குறைகிறது &nbsp; ° C அல்லது அதற்கும் குறைவானது
- மொழிகள்: காடி, இந்தி
- ஏப்ரல் முதல் அக்டோபர் வரை பார்மூரைப் பார்வையிடக்கூடிய மாதங்கள் எனவும், குளிர்காலத்தில் அங்குள்ள நிலம் 5-6 அடி, வரை பனியின் கீழ் இருக்கும் எனவும் உள்ளூர்வாசிகளால் தெரிவிக்கப்பட்டுள்ளது.
# பாரமௌர்

## புவியியல்

### மக்கள் தொகை

- ஆண்கள்: 14,000
- பெண்கள்: 12,213
- மொத்த குடும்பம்: 6,136
# பாரமௌர்

## புவியியல்

### அருகிலுள்ள நகரங்கள்

- சம்பா (மாவட்ட தலைமையகத்திலிருந்து): 64 &nbsp; கி.மீ.
- காங்க்ரா: 220 &nbsp; கி.மீ.
- தர்மசாலா: 145 &nbsp; கி.மீ.
- மணாலி: 220 &nbsp; கி.மீ.
- சிம்லா: 350 &nbsp; கி.மீ.
- பதான்கோட்: 174 &nbsp; கி.மீ.
- சண்டிகர்: 414 &nbsp; கி.மீ.
- டெல்லி: 650 &nbsp; கி.மீ.
# பாரமௌர்

## வரலாறு

சம்பா வம்சாவழியில் பதிவுசெய்யப்பட்ட முதல் இளவரசர் ஜெய்தாம்பின் தந்தை மேரு, பார்மௌரில் முதலில் குடியேறியவராக அறியப்படுகிறார். அவர் அயோத்தியின் ஆளும் குடும்பத்தைச் சேர்ந்தவர். அவரது இளைய மகன் ஜெய்தாம்புடன் சேர்ந்து, மேரு வெளிப்புற மலைகள் வழியாக மேல் ராவி ஆற்றின் பள்ளத்தாக்கில் ஊடுருவினார். அவர் அங்குள்ள நிலப்பகுதியை வைத்திருந்த சிற்றரசர்களான ராணர்களை தோற்கடித்து பிரம்மபுரா நகரத்தை நிறுவி அதை ஒரு புதிய மாநிலத்தின் தலைநகராக மாற்றினார். இந்த நிகழ்வு கி.பி 6 ஆம் நூற்றாண்டின் மத்தியில் நடந்ததாக கருதப்படுகிறது. .  
ஒரு புராணத்தின் படி, கார்வால் மற்றும் குமாவுன் பிரதேசங்களில் இருந்த மிகவும் பழமையான பாரமௌர் இராச்சியத்திற்கு இன்னும் முந்தைய காலகட்டத்தில் பிரம்மபுரா என்ற பெயர் பயன்பாட்டில் இருந்தது. மேலும் மேரு, தற்போதைய பாரமௌருடன் அவர் நிறுவிய மாநிலத்திற்கு பிரம்மபுராவின் அதே பெயரைக் கொடுத்தார். மேலும் , அதை அவரது தலைநகராக மாற்றினார். மேருவுக்குப் பிறகு, பல அரசர்கள் சாகில் வர்மன் வரை அடுத்தடுத்து ஆட்சி செய்தனர். சாகில் வர்மன், கீழ் ராவி ஆற்றின் பள்ளத்தாக்கைக் கைப்பற்றி, அரசாங்க இடத்தை பிரம்மபுராவிலிருந்து சம்பாவில் நிறுவிய புதிய தலைநகருக்கு மாற்றினார். பாரமௌர் கிட்டத்தட்ட நானூறு ஆண்டுகளாக தலைநகரமாக இருந்தது.  
செப்டம்பர் 2007 இல், இமாச்சலப் பிரதேச அரசு 14,000 அடி, உயரத்தில் அமைந்துள்ள கோயிலுக்கு ஹெலிகாப்டர் சேவையைத் தொடங்கியது.